open-index/open-wikipedia-markdown huggingface dataset:
Národné futbalové mužstvo USA

**Národné futbalové mužstvo Spojených štátov** reprezentuje Spojené štáty na medzinárodných futbalových akciách, ako sú Majstrovstvá sveta alebo Zlatý pohár CONCACAF.

## História
Futbalový zväz bol založený v roku 1913. USA je jedna z najúspešnejších krajín na celom americkom kontinente. USA sa desaťkrát predstavila na Majstrovstvách sveta vo futbale. Ich najväčší úspech je bronz z Majstrovstiev sveta 1930. Na Zlatom pohári CONCACAF sú po Mexiku druhým najúspešnejším tímom na turnaji (7 titulov). Medzi ďalšie úspechy USA je víťazstvo v prvom ročníku Ligy národov CONCACAF 2019-20. 

## Majstrovstvá sveta

## Zlatý pohár CONCACAF

## [[Liga národov CONCACAF]]

## Ostatné súťaže

### Pohár konfederácii FIFA

### Copa América
USA sa štyrikrát predstavila na Copa América pričom hostila turnaj v roku 2016

Národné mužstvo
USA
Muži
Futbal
Realtek Semiconductor

**Žuej jü pan-tao-tchi ku-fen jou-sien kung-s’** (v tradičnej čínštine: 瑞昱半導體股份有限公司; medzinárodne vystupuje pod menom **Realtek Semiconductor Corp.**) je taiwanská firma navrhujúca integrované obvody.

Má sídlo v Sin-ču na Taiwane a bola založená v októbri 1987. Od roku 1998 je zaradená medzi spoločnosťami na taiwanskej burze. Počas roku 2004 dosiahol Realtek ročný obrat 295 miliónov dolárov a k 31. marcu 2005 zamestnával 970 ľudí, z ktorých viac ako 700 pracovalo vo výskume a vývoji. Realtek je neustále zaraďovaný na základe ročných tržieb medzi prvých 10 firiem navrhujúcich integrované obvody na Taiwane a niekedy aj medzi prvých 20 firiem celosvetovo.

Kategória:Podniky na Taiwane
Kategória:Podniky založené v 1987
Kategória:Výrobcovia polovodičov
Kraj

**Kraj** môže byť:
*všeobecne:
**okraj; krajná časť
**krajina, oblasť
**zast. vlasť
*územnosprávna jednotka:
**v dnešnom Slovensku:
***územná jednotka štátnej správy, pozri kraj (štátna správa)
***skrátene samosprávny kraj
**v dnešnom Česku: pozri kraj (Česko)
**v Rusku: pozri kraj (Rusko)
**v Nórsku (fylke): pozri kraj (Nórsko)
**vo Fínsku (maakunta): pozri kraj (Fínsko)
**v Estónsku (maakond): pozri kraj (Estónsko)
**v Albánsku (qark), pozri kraj (Albánsko)
**v Grécku (perifereia), pozri kraj (Grécko)
**v minulosti:
***v Uhorsku zriedkavo preklad pre latinské districtus ako územnosprávna jednotka v 18. a 19. storočí, pozri pod dištrikt
***v Česku v stredoveku a novoveku (13. stor. – 1862), pozri kraj (Česko v minulosti)
***v Česko-Slovensku:
****počas prvej ČSR: 
*****územný obvod krajského súdu, pozri krajský súd
*****skrátene volebný kraj
****kraj (1949 – 1960)
****kraj (1960 – 1990)
***v cárskom Rusku, pozri kraj (cárske Rusko)
***vo Švédsku, pozri kraj (Švédsko)
***v Nemecku preklad historického pojmu "Kreis", ktorý pôvodne vznikol v roku 1500 podľa vzoru českých krajov (ale dnes už zodpovedá slovenským okresom):
****pôvodne: skrátene ríšsky kraj (Reichskreis; 1500 – 1806)
****neskôr aj: kraj (historický, Nemecko) (najmä v 19. storočí, rôzne funkcie v závislosti od daného nemeckého štátu)
***v Osmanskej ríši: ejálet
**niekedy voľný (alternatívny) slovenský preklad rozličných väčších administratívnych celkov, najmä ak sa nazývajú v pôvodnom jazyku región, provincia alebo podobne, pozri napr.:
***región (Francúzsko)
***región (Taliansko)
***provincia (Fínsko) (pozor na zámenu s kraj (Fínsko) )
***provincia (Švédsko) (pozor na zámenu s kraj (Švédsko))
***provincia (Írsko)
***vojvodstvo (poľská administratívna jednotka)
* jedna zo značiek predajní potravín spoločnosti TERNO real estate s.r.o, pozri Kraj (potraviny)

## Pozri aj
*kRaj (slovenské občianske združenie)
*Administratívne členenie Srbska (v Srbsku)
Japonské národné futbalové mužstvo

**Japonské národné futbalové mužstvo** reprezentuje Japonsko na medzinárodných futbalových akciách, ako sú Majstrovstvá sveta alebo Majstrovstvá Ázie vo futbale.

## História
Futbalový zväz bol založený v roku 1921. Japonsko sa na Majstrovstvách sveta vo futbale predstavujú pravidelne od roku 1998 pričom hostilo Majstrovstvá sveta 2002 spolu s Južnou Kóreou. Štyrikrát sa Japonsku podarilo postúpiť do osemfinále a to na MS 2002, MS 2010, MS 2018 a MS 2022.Na Majstrovstvách Ázie vo futbale sa zúčastnili deväťkrát, najväčšie úspechy sú štyri víťazstva v rokoch 1992, 2000, 2004 a 2011.

**Zápasy Japonska na MS:**

Majstrovstvá sveta vo futbale 1998: Skupina - Argentína (0:1), Chorvátsko (0:1), Jamajka (1:2)

Majstrovstvá sveta vo futbale 2002: Skupina -  Belgicko (2:2), Rusko (1:0), Tunisko (2:0); Osemfinále - Turecko (0:1)

Majstrovstvá sveta vo futbale 2006: Skupina - Austrália (1:3), Chorvátsko (0:0), Brazília (1:4)

Majstrovstvá sveta vo futbale 2010: Skupina - Kamerun (1:0), Holandsko (0:1), Dánsko (3:1); Osemfinále - Paraguaj (0:0[3:5pen.)

Majstrovstvá sveta vo futbale 2014: Skupina - Pobrežie Slonoviny (1:2), Grécko (0:0), Kolumbia (1:4)

Majstrovstvá sveta vo futbale 2018: Skupina - Kolumbia (2:1), Senegal (2:2), Poľsko (0:1);
Osemfinále - Belgicko (2:3)

Majstrovstvá sveta vo futbale 2022: Skupina - Nemecko (2:1), Kostarika (0:1), Španielsko (2:1); Osemfinále - Chorvátsko (1:1[1:3pen.)

## Majstrovstvá sveta

## Majstrovstvá Ázie vo futbale

## Ostatné súťaže
### Pohár konfederácii FIFA

### Copa America
Japonsko je prvou krajinou mimo Ameriky ktoré si zahralo na Copa América, keďže boli pozvaný na Copa América 1999. Na Copa América 2011 bolo pozvané Japonsko ale kvôli zemetraseniu a cunami v Tóhoku účasť stiahlo nahradila ich na turnaji Kostarika. Japonsko bolo pozvané aj na Copa América 2013 ale účasť odmietlo kvôli problémom s plánovaním. Na Copa América 2019 už Japonsko pozvanie prijalo a zúčastnilo sa turnaja.

## Referencie

## Externé odkazy
http://www.jfa.jp/eng/

## Zdroj

Kategória:Futbal v Japonsku
Kategória:Národné futbalové mužstvá
Futbal
Saudskoarabské národné futbalové mužstvo

**Saudskoarabské národné futbalové mužstvo** reprezentuje Saudskú Arábiu na medzinárodných futbalových akciách, ako sú Majstrovstvá sveta alebo Majstrovstvá Ázie vo futbale.

## História
Futbalový zväz bol založený v roku 1956. Najväčší úspech Saudskej Arábie sú tri víťazstva na Majstrovstvách Ázie vo futbale v rokoch 1984, 1988 a 1996. Na Majstrovstvách sveta sa predstavili päťkrát a to na MS 1994, MS 1998, MS 2002, MS 2006 a MS 2018. Najväčší úspech je osemfinále na Majstrovstvách sveta 1994. Saudská Arábia dvojnásobným víťazom na Arabskom pohári FIFA.

## Majstrovstvá sveta

## Majstrovstvá Ázie vo futbale

## Ostatné súťaže

### Pohár konfederácii FIFA

### Arabský pohár FIFA

### Majstrovstvá WAFF vo futbale

## Referencie

## Externé odkazy
https://www.saff.com.sa/en/ 

## Zdroj

Národné mužstvo
Saudská Arábia
Futbal
Sova

**Sova** môže byť:
*slovenské označenie niektorých rodov z čeľade sovovité, pozri pod sovovité
*Sova (súhvezdie)
*planétka 2647 Sova 
*postava z Medvedíka Pu, pozri Sova (Pu)
*český spisovateľ Antonín Sova

**SOVA** môže byť:
*občianske združenie, pozri SOVA (občianske združenie)
Dážďovníkotvaré

**Dážďovníkotvaré** (iné názvy: **dážďovníky**, **krátkonožce**; lat. *Apodiformes*) sú rad letcov. V niektorých novších systémoch tento rad neexistuje a jeho obsah je súčasťou radu lelkotvaré/krátkonožce a lelky (lat. *Caprimulgiformes*).

Existujú aj **dážďovníkotvaré/dážďovníky/krátkonožce v** rôznych **užších významoch** - pozri nižie kapitolu Systematika (označené písmenamia B až D). O taxóne **kolibríky** či **kolibríkotvaré** pozri nižšie kapitolu Systematika.

## Charakteristika
Sú to sťahovavé vtáky o niečo väčšie ako lastovičky. Majú dlhé kosákovité krídla. Zobák je slabý a ďaleko roztvoriteľný. Počas letu sa hlasno ozývajú. Lietajú veľmi rýchlo a dobre. Hniezdia v dutinách skál, v starých budovách, živia sa hmyzom.

Na Slovensku hniezdi chránený dážďovník obyčajný.

Do tohto radu, do čeľade kolibríkovité, patrí aj najmenší vták na svete - čmeľovec kubánsky (Mellisuga helenae).

## Systematika
*Vysvetlivka: Znak / oddeľuje úplné synonymá. A, B...označuje rôzne významy toho istého názvu.*

Rad dážďovníkotvaré/dážďovníky/krátkonožce (Apodiformes) A / (-) Pan-Apodiformes/ staršie: nadrad Apodimorphae A :
* čeľaď †Aegialornithidae - staršie zaraďované pod Apodi
* čeľaď †Eocypselidae - niekedy zaraďované pod Apodi
* (bezmenný taxón) = rad  dážďovníkotvaré/dážďovníky/krátkonožce (Apodiformes) B
** podrad **dážďovníky** (Apodi) – staršie niekedy zaraďovaný ako samostatný rad dážďovníkotvaré/dážďovníky/krátkonožce (Apodiformes) C
*** rod †*[[Laputavis]]*
*** čeľaď klechovité (Hemiprocnidae) - alternatívne zaraďovaná ako podčeľaď pod Apodidae
***  rod †*[[Scaniacypselus]]* - alternatívne zaraďovaný pod Apodidae, staršie zaraďovaný pod Aegialornithidae
*** čeľaď dážďovníkovité (Apodidae) 
** podrad **kolibríky** (Trochili) / nadčeľaď Trochiloidea A / (-) Pan-Trochilidae (=Pantrochilidae) – staršie niekedy zaraďovaný ako samostatný rad **kolibríkotvaré**/**kolibríky** (Trochiliformes); pozri nižšie uvedenú poznámku 2
*** ? rod †*[[Palescyvus]]* 
*** čeľaď †Cypselavidae
*** rod †*[[Jungornis]]*/ čeľaď †Jungornithidae v užšom zmysle 
*** čeľaď kolibríkovité (Trochilidae)

Poznámky:
:1. Podobný je taxón Daedalornithes (= nadrad Apodimorphae B = nadčeľaď Trochiloidea B = rad dážďovníkotvaré/dážďovníky/krátkonožce (Apodiformes) D), ktorý je tvorený taxónmi Apodiformes A a Aegotheliformes.
:2. V starších systémoch taxón Trochili(formes) pozostával iba z čeľade kolibríkovité, pretože (1) existovala čeľaď Jungornithidae v širšom zmysle, ktorá zahŕňala rody *Jungornis*, *Palescyvus* a to, čo je dnes čeľaď Cypselavidae okrem rodu *Cypselavus* a radila sa pod Apodi a (2) rod *Cypselavus* sa v minulosti radil do čeľade Apodidae (a teda takisto pod Apodi).

Zdroje tejto kapitoly: 

## Iné projekty

## Zdroje
Trogónotvaré

**Trogónotvaré** alebo **trogóny** (*Trogoniformes*) sú rad letcov s jedinou čeľaďou trogónovité (Trogonidae), prípadne zaraďovanou do jedinej nadčeľade *Trogonioidea*.

Žijú v tropických pralesoch Ameriky, juhovýchodnej Ázie a subsaharskej Afriky. Krídla majú krátke a zaoblené, chvost dlhý, zobák krátky a široký, a operenie mäkké a spravidla žiarivo sfarbené. Okolo očí je často plôška nápadne sfarbenej neoperenej kože. Dva prsty smerujú dopradu, dva dozadu

Najznámejším z týchto vtákov je kvezal chochlatý (Pharomarchus mocinno), ktorý býval posvätným vtákom guatemalských Indiánov, prostredníctvom ktorého uctievali boha vzduchu. Vták je aj v znaku Guatemaly a podľa neho sú pomenované guatemalské peniaze (kvezaly).

## Iné projekty
Tukan

**Tukan** môže byť:
*v zoológii:
**novšie: slovenský názov rodu Ramphastos (=Rhamphastos) , pozri Ramphastos
**staršie:
***slovenský názov všetkých (recentných) rodov z čeľade tukanovité  , pozri pod tukanovité
***slovenský názov rodov Ramphastos a Andigena , pozri Ramphastos a Andigena
**neformálne: príslušník čeľade tukanovité , pozri tukanovité
*príslušník skupiny indiánskych etník Tukanovia (=Tucanovia)
*meno súhvezdia, pozri Tukan (súhvezdie)
*meno galaxie, pozri Tukan (trpasličia galaxia)

## Pozri aj
*Toucan

## Referencie
Dutinovce

**Dutinovce** (iné názvy: **zoborožcotvaré**, **zoborožce**, **zobákorožce**, **zobákorožcotvaré**; lat. *Bucerotiformes*) v širšom zmysle sú rad (prípadne zároveň nadrad *Bucerotimorphae*) letcov.

V minulosti sa zaraďovali pod krakľotvaré.

Existujú aj Bucerotiformes v užšom zmysle (t. j. **zoborožcotvaré**/**zoborožce**/**zobákorožce**/**zobákorožcotvaré**/?**dutinovce** v užšom zmysle) - pozri nižšie Systematika.

## Systematika
Rad **dutinovce** (resp. slov. synonymá; lat. Bucerotiformes) v širšom zmysle (Bucerotimorphae): 
* (-) zobákorožce/zoborožce (Buceroidea) - zaraďované aj ako samostatný rad Bucerotiformes v užšom zmysle = čeľaď zobákorožcovité/zoborožcovité (Bucerotidae) v širšom zmysle
** čeľaď zobákorožcovité/zoborožcovité (Bucerotidae) v užšom zmysle = podčeľaď zobákorožcorodé/zoborožcorodé (Bucerotinae)
** čeľaď krkavčiakovité /zoborožkovité (Bucorvidae) = podčeľaď krkavčiakorodé/zoborožkorodé
* (-) dudky (Upupae) - zaraďované aj ako samostatný rad dudkotvaré/dudky (Upupiformes)
** čeľaď †Messelirrisoridae
** čeľaď dudkovité (Upupidae; Upupides)
** infrarad Phoeniculides (Phoeniculidae v širšom zmysle) = čeľaď leskláčovité v širšom zmysle 
*** čeľaď leskláčovité (Phoeniculidae) v užšom zmysle = podčeľaď leskláčorodé (Phoeniculinae)
*** čeľaď dudkovcovité (Rhinopomastidae) = podčeľaď dudkovcorodé (Rhinopomstinae)

## Referencie

 
## Iné projekty
Riečna ulica (Liptovský Mikuláš)

**Riečna ulica** je ulica v Liptovskom Mikuláši, v mestskej časti Okoličné. 

Je to ulica na ľavom brehu Smrečianky a prebieha v dĺžke 600 m južným smerom. Odbočuje z Okoličianskej ulice hneď za mostom cez Smrečianku. Je to ulica s výhradne obytnou zástavbou. Vytvára pravouhlé križovatky s nasledovnými ulicami: Ulica 3. februára (styková križovatka), Mierová ulica (priesečná), Ohradná ulica (priesečná) a Pobrežná ulica (2x styková). Ulica končí priamo na pravom brehu Váhu.

Kategória:Ulice v Liptovskom Mikuláši
Kategória:Nábrežia na Slovensku
František Švantner

**František Švantner** (pseudonymy *Fraňo Bystran*, *Bystran*; * 29. január 1912, Bystrá† 13. október 1950, Praha) bol slovenský prozaik, patriaci k prúdu lyrizovanej prózy (prózy naturizmu) v slovenskej literatúre.

## Životopis
Jeho otec bol Leopold Švantner a matka Jozefína, rod. Stolárová. Narodil sa v Bystrej na Horehroní, v rodine robotníka. Vzdelanie získal v rodisku, neskôr v Podbrezovej a na učiteľskom ústave v Banskej Bystrici (1929 – 1933). V roku 1940 získal kvalifikáciu odborného učiteľa slovenčiny, dejepisu a zemepisu pre meštianske školy. Po ukončení vzdelania pracoval ako učiteľ vo viacerých slovenských mestách a dedinách (Mýto pod Ďumbierom (1933 – 1940), Podbrezová (1940 – 1945), Nová Baňa (1945 – 1947).

V 1944 bol účastníkom SNP, tajomník RNV v Bystrej, osvetový inšpektor v Hronskom Beňadiku, od 1. septembra 1950 riaditeľ školy v Hronove pri Banskej Bystrici. Pracoval aj v miestnych organizáciách Matice slovenskej, kde bol činný v oblasti osvety. Stal sa členom Literárneho odboru Umeleckej besedy slovenskej, vedúcim Tvorivého filmového kolektívu aj osvetovým inšpektorom. Zomrel na mozgový nádor v nemocnici v Prahe.

## Tvorba
Písať začal na učiteľskom ústave, keď publikoval prvú poviedku v časopise *[[Svojeť]]*. Vo svojej tvorbe čerpal najmä z archaickým mýtov a ľudových balád. Veľký vplyv na jeho tvorbu mali Émile Zola, Victor Hugo, Charles Ferdinand Ramuz, Fiodor Michajlovič Dostojevskij, z našich autorov to boli hlavne Margita Figuli, Ľudo Ondrejov či Dobroslav Chrobák, no študoval i dielo E. A. Poa. Vo svojich dielach oslavuje prírodu a prírodný život, využíva naturalistické a lyrické prostriedky, využíva prvky iracionality a fantastiky, no aj senzualizmu a erotiky, no predovšetkým skúma hranicu medzi životom a smrťou. Vykresľuje aj psychologické, sociálne a dobové motivácie konania svojich postáv a dejov. Jeho román *[[Nevesta hôľ]]* z roku 1946 je považovaný za vrcholné dielo prózy naturizmu.

## Dielo
### Knižné vydania
* 1933*Výpoveď*, poviedka (uverejnená v časopise Svojeť)
* 1942*Malka*, novely
* 1946*[[Nevesta hôľ]]*, román (nové vydania 1973, 2021)
* 1956*[[Život bez konca]]*, román (vydaný posmrtne)
* 1958-1962*Dielo 1-2*, Bratislava
* 1966*[[Dáma (zbierka noviel)|Dáma]]*, zbierka noviel *Dáma*, *Sedliak*, *Kňaz*, *List*, *Ľudská hra*, paralelne v češtine *Tvář v rose*
* 1989*Novely I* (Tatran, 612 s.)

### Televízne a filmové adaptácie
* 1966*Stretnutie*
* 1968*Dáma*
* 1968*Sedliak*
* 1969*Malka*
* 1971*Nevesta hôľ*, film
* 1983*Život bez konca*, televízny seriál
* 2022*[[Piargy]]*, celovečerný film

## Ocenenie
V roku 1947 získal vianočnú cenu Matice slovenskej za román *Nevesta hôľ*.

## Referencie

## Literatúra
* Slovenský biografický slovník

## Iné projekty

## Externé odkazy
* 
* Plné texty diel Františka Švantnera na webe Zlatý fond denníka SME
*  
* 

Kategória:Slovenskí spisovatelia
Kategória:Slovenskí prozaici
Kategória:Úmrtia na rakovinu mozgu
Kategória:Osobnosti z Bystrej (okres Brezno)
Horehronské podolie

**Horehronské podolie** je geomorfologický celok v centrálnej časti Slovenska, súčasť Fatransko-tatranskej oblasti. 

## Poloha
Horehronské podolie zaberá horný tok rieky Hron (okrem pramennej oblasti), najviac sa rozširuje v oblasti sútoku Hrona s Rohoznou a Bystriankou v Brezninanskej kotline. Začína sa pri obci Telgárt a končí za obcou Medzibrod. Najvyšším bodom územia je vrch Skalka () pri Pohorelej a najnižším bodom je koryto rieky Hron pri Medzibrode (cca ).

Susedí s Nízkymi Tatrami na severe, Spišsko-gemerským krasom na východe, Veporskými vrchmi na juhu a Zvolenskou kotlinou na západe. Skladá sa zo štyroch podcelkov.

## Delenie
Horehronské podolie sa delí na 4 podcelky:
* Lopejská kotlina
* Breznianska kotlina	
* Bystrianske podhorie
* Heľpianske podolie

## Geologické pomery
Väčšia východná časť podolia je utváraná pararulami, svormi a migmatitizovanými rulami s polohami amfibolitov z obdobia pred starším paleozoikom. Centrálnu časť Breznianskej kotliny formujú pieskovce, siltovce a ílovce z vrchného eocénu až oligocénu. Menšiu západnú časť podolia vytvárajú najmä vápence a dolomity, miestami bridlice a pieskovce stredného až vrchného triasu.

## Prírodné pomery
Územie je z veľkej časti odlesnené, súvislejšie porasty buka lesného sa zachovali severne od mesta Brezno. Ostrovčekovite sa uchovali zvyšky podhorských lužných lesov na brehoch Hrona a Rohoznej. V oblasti medzi mestom Brezno a obcou Bystrá sa nachádza krasová oblasť s niekoľkými jaskyňami (Bystrianska, Pustolníkova) a skalnými útvarmi. Z ďalších pozoruhodností zaujme jaskyňa Dudlavá skala (najvyššie položené nálezisko skamenelín mäkkýšov z neskorých štvrtohôr), Meandre Hrona medzi obcami Telgárt a Červená Skala, vrchovisko pri Pohorelej (spoločenstvá rašelinísk), Predajnianska slatina, Bacúšska jelšina a pri obci MichalováRohoznianska jelšina (pozostatky lužných lesov). Na styku Horehronského podolia s okolitými pohoriami vyvierajú viaceré minerálne pramene (Brusno, Pohronský Bukovec, Bacúch, Pohorelá, Pohronská Polhora, Michalová).

## Obce v Horehronskom podolí
V podolí leží 26 obcí a mesto Brezno. 3 obce patria do okresu Banská Bystrica, ostatné do okresu Brezno. Ide o tieto obce:

## Doprava
Osou územia je rieka Hron a v jej blízkosti vedúce komunikácie nadregionálneho významu. Tou cestnou je najmä cesta I/66 (Banská Bystrica – Brezno – Pusté Pole), ktorej trasu kopíruje železničná trať Banská Bystrica – Červená Skala s pokračovaním do Margecian. Severo-južným smerom územie v strednej časti križuje cesta I/72 (Liptovský Hrádok – Brezno – Tisovec), ktorú južným smerom kopíruje železničná trať do Tisovca. Významnou je tiež cesta II/531 (Červená Skala – Muráň).

## Referencie

## Iné projekty


Kategória:Podolia na Slovensku
Kategória:Geomorfologické celky na Slovensku
Kategória:Pomenovania podľa Hrona
Heľpianske podolie

**Heľpianske podolie** je geomorfologický podcelok Horehronského podolia.

## Vymedzenie
Zaberá jeho východnú časť a siaha od západného okraja obce Bacúch po obec Telgárt. Podolie vytvára rozšírenú dolinu horného toku Hrona, klinovito zarezanú medzi Nízke Tatry na severe, Spišsko-gemerský kras a Veporské vrchy na juhu. Susedné podcelky sú na severe Kráľovohoľské Tatry, na východe Slovenský raj a na juhu je to východnejšie položená Muránska planina a západnejšie ležiaca Fabova hoľa. Na západe nadväzujú podcelky Horehronského podolia, Breznianska kotlina v okolí Hrona a Bystrianske podhorie v hornatejšej severozápadnej časti.

## Prírodné pomery
Z geomorfologických útvarov sú pozoruhodné najmä Meandre Hrona, jaskyne Šumiackeho krasu (jaskyňa v Dudlavej skale s nálezom štvrtohorných skamenelín mäkkýšov, Márnikova jaskyňa), ďalej jaskyňa pri obci Závadka nad Hronom a vrchovisko pri Pohorelej (rašeliniskové spoločenstvá). Vyvierajú tu minerálne pramene, v Pohorelej Pohorelský medokýš a v Bacúchu Prameň Boženy Němcovej.

## Obce v Heľpianskom podolí
V Heľpianskom podolí leží osem prevažne väčších obcí, ktoré sú skoncentrované popri ceste I. triedy 66. Sú to tieto obce:
*Bacúch
*Polomka
*Závadka nad Hronom
*Heľpa
*Pohorelá
**osada Pohorelská Maša
*Vaľkovňa
*Šumiac
**osada Červená Skala
*Telgárt

## Referencie

Kategória:Podolia na Slovensku
Kategória:Horehronské podolie
Kategória:Geomorfologické podcelky na Slovensku
Erin Everly

**Erin Everly** ( * 8. november 1965) je bývalá manželka speváka skupiny Guns N’ Roses Axla Rosa. Jej otcom je spevák Don Everly, zo skupiny Everly Brothers a matka Venetia Stevenson. Hit Guns N’ Roses Sweet Child o’ Mine bol napísaný o nej.

Rose a Everly sa stretli v roku 1986, chodili spolu niekoľko rokov a Axl sa priznal, že by sa pokúsil zabiť ak by ho odmietla. Vzali sa v Las Vegas v apríli roku 1990. O mesiac neskôr požiadal Rose o rozvod, ale pár sa uzmieril a rozhodol sa zostať spolu. Everlyn potrat priniesol napätie do ich vzťahu a v roku 1991 sa rozviedli. 

Erin tvrdila, že Axl bol veľmi nahnevaný, ťahal ju hore po schodoch, kde ju vyzliekol a zamkol na pár hodín do skrine. Neskôr sa vrátil späť, vytiahol ju zo skrine, hodil na posteľ a análne znásilnil. 

V roku 1994 Erin zahájila súdny proces proti Axlovi, tvrdila, že ju Rose fyzicky aj psychicky týral. Dohodli sa urovnať prípad mimosúdne. Erin žije v Atlante a odvtedy sa už neukazuje na verejnosti. Vydala sa za prominentného obyvateľa Atlanty Jacka Portmana a má dcéru Eres.

Kategória:Narodenia v 1965
Kategória:Guns N’ Roses
Nicole Vaidišová

**Nicole Vaidišová** (* 23. apríl, 1989, Norimberg, Nemecko) je česká tenistka. Hrá od svojich šiestich rokov. Absolvovala tenisovú akadémiu "mága" Nicka Bollettieriho, s ktorým stále spolupracuje. Za svoju najväčšiu zbraň považuje podanie. Je praváčka, hráva obojručný bekhend. Meria 183 cm, váži 63 kg (2006). Jej najvyššie umiestnenie v rebríčku WTA bolo 13. miesto, ktoré dosiahla 6. februára 2006.

## Kariéra
Svoj prvý turnaj v okruhu WTA vyhrala vo Vancouveri, len pri svojej tretej účasti na turnaji najvyššej kategórie, kde porazila štyri z piatich najvyššie nasadených, a stala sa šiestou najmladšou víťazkou turnaja WTA v dejinách (mala 15 rokov, 3 mesiace a 23 dní), zároveň bola hráčkou s najnižším miestom v rebríčku (180.), ktorej sa to podarilo v roku 2004. O dva mesiace vyhrala druhý titul - v uzbeckom Taškente ako 103. na svete. V roku 2004 skončila sezónu prvý raz vo svetovej stovke. Ďalší rok pokračovala vo výbornej hre - na ďalšie turnajové víťazstvo síce čakala až do októbra, avšak potom vyhrala tri tituly po sebe ! (Soul, Tokio, Bangkok). Šieste víťazstvo získala začiatkom júna 2006 v Strasbourgu - ako svoje prvé na antuke. 

Skvelú formu potvrdzovala i na French Open, kde dosiahla svoju premiérovú semifinálovú účasť na Grand Slame, keď cestou porazila domácu svetovú jednotku Améliu Mauresmovú 6:7 6:1 6:2 (vo 4. kole) a v štvrťfinále i niekdajšiu líderku rebríčka Venus Williamsovú 6:7 6:1 6:3.

## Súkromný život
17. júla 2010 si v Prahe vzala českého tenistu Radka Štěpánka.

## [[WTA Tour]] tituly (6)

### Dvojhra (6)

* * vyhrala turnaj ako kvalifikantka.

### Finalistka v dvojhre (1)
* 2005: Istanbul  (prehrala s Venus Williamsovou)

## Účasť na významných turnajoch

A = turnaja sa nezúčastnilaQ = Nepostúpila z kvalifikácie1Turnaje ITF nie sú zahrnuté.

## Iné projekty
 

## Externé odkazy

* fanúšikovská stránka Nicole Vaidišovej 

Kategória:Českí tenisti
Kategória:Osobnosti z Norimbergu
Hornádske podolie

**Hornádske podolie** je geomorfologický podcelok Hornádskej kotliny. Podolie utvorila rieka Hornád, ktorá spája tri menšie kotliny, lokalizované severne od Slovenského rudohoria.

## Vymedzenie
Podolie sa tiahne západo-východným smerom od Kozích chrbtov po Čiernu horu. Na západe pokračuje Hornádska kotlina Vikartovskou priekopou, na severozápade nadväzuje Dúbrava (podcelok Kozích chrbtov) a Popradská kotlina, patriaca do Podtatranskej kotliny. Na krátkom úseku na severe sa Hornádske podolie dotýka Levočských planín (podcelok Levočských vrchov), zvyšok územia susedí s podcelkom Medvedie chrbty. Na východe susedí podcelkom Sľubica pohorie Branisko a Roháčkou aj Čierna hora. Na juhu sú Volovské vrchy a ich podcelky Hnilecké a Havranie vrchy a Slovenský raj, ktorý je súčasťou Spišsko-gemerského krasu.

## Členenie
Člení sa na tri časti: 
* Novoveská kotlina
* Vlašská kotlina 
* Kluknavská kotlina 

## Ochrana prírody
Juhozápadný okraj územia patrí do ochranného pásma Národného parku Slovenský raj, z maloplošných chránených území tu leží napr. prírodná rezervácia Čintky a Modrý vrch, prírodná pamiatka Farská skala, Markušovská transgresia paleogénu a Markušovské steny.

## Doprava
Územím kotlín vedie viacero ciest regionálneho významu, nad ktoré významom vyčnieva severným okrajom vedúca diaľnica D1, v trase ktorej vedie európska cesta 50. V jej blízkosti vedie i cesta I/18 z Popradu do Prešova, na ktorú sú napojené cesty do Spišskej Novej Vsi, Hnilca alebo Krompách. Centrálnou časťou kopíruje údolie Hornádu železničná trať Žilina – Košice, na ktorú sa napájajú lokálne trate do Levoče a Spišského Podhradia.

## Referencie

Kategória:Podolia na Slovensku
Kategória:Hornádska kotlina
Kategória:Geomorfologické podcelky na Slovensku
Baštín

**Baštín** je miestna časť obce Bošany, nachádzajúcej sa v okrese Partizánske. 

Leží v Nitrianskej pahorkatine, na ľavom brehu riečky Vyčoma, v nadmorskej výške  Miestnou časťou prebieha cesta II. triedy 593 (križovatka ciest do Partizánskeho, Topoľčian a Nitry).

## Externé odkazy
* Poloha na mape

Kategória:Bošany
Kategória:Miestne časti na Slovensku
Andač (Zbehy)

**Andač** alebo **Zbehy-Andač** je časť obce Zbehy, 4 km severozápadne od jej stredu, v okrese Nitra. Má rozlohu cca 294 hektárov.

Leží v Nitrianskej pahorkatine, pri Slivášskom potoku a neďaleko potoka Andač, na pravej strane cesty zo Zbehov do Alekšiniec.
V dedinke stojí kaplnka z 2. polovice 20. storočia. Na cintoríne je kríž z roku 1818.

V tejto časti Zbehov žije približne 300 obyvateľov. Nachádza sa tu kultúrny dom s knižnicou, detské ihrisko a cvičisko pre psov. Blízko obce sa nachádza farma Tŕnie, ktorá už ale patrí pod obec Lukáčovce.

Neďaleko (asi 700m západne) sa nachádza rovnomenná železničná zastávka na trati z Leopoldova do Nitry (jednokoľajná trať číslo 141, zastávka osobných vlakov). 
Zbehy-Andač susedí s obcami Zbehy, Alekšince a Lukáčovce.

## Referencie

## Externé odkazy
* Fotografie zo súčasnosti
* Fotogaléria obce
* Webová stránka Andača
* Webová stránka obce Zbehy

Kategória:Zbehy
Kategória:Miestne časti na Slovensku
Sila (osada)

**Sila** je súčasťou obce Nové Sady, 1 km južne od nej, v okrese Nitra. Leží v Nitrianskej pahorkatine, na ľavom brehu Radošinky, v nadmorskej výške  Na nive Radošinky sa v okolí obce zachovali pôvodné brehové porasty.

Narodil sa tu Janko Silan (vlastným menom Ján Ďurka) - slovenský básnik katolíckej moderny a katolícky kňaz.

Kategória:Nové Sady (okres Nitra)
Kategória:Miestne časti na Slovensku
Lahne

**Lahne** je malá poľnohospodárska osada obce Čab, v ktorej je aj aj priemyselný park s viacerými firmami - pracujú v nich aj obyvatelia obce **Čab**, asi 2 km južne od nej, v okrese Nitra. Leží pri ceste III triedy z Nových Sadov do Zbehov. Nachádza sa v Nitrianskej pahorkatine, na ľavom brehu Radošinky, pri sútoku s potokom Andač. Medzi pamiatky patrí zemianska kúria z 19. storočia, momentálne v súkromnom vlastníctve, neprístupná. Pri osade je agroletisko a ČOV.

Kategória:Čab
Kategória:Osady na Slovensku
Kategória:Miestne časti na Slovensku
Behynce (Veľké Ripňany)

**Behynce** je miestna časť obce Veľké Ripňany (okres Topoľčany), do roku 1976 samostatná obec. Nachádza sa v Nitrianskej pahorkatine, pri potoku Blatnica, v nadmorskej výške , chotár leží  Pôdy sú hnedozeme. Leží na ceste do Radošiny. Chotárom obce prechádza železničná trať Nitra – Radošina.

## Názvy
Obec sa spomína pod názvami:
* 1156 Beu
* 1222 Beu
* 1390 Bw
* 1505 Also Beu a. n. Male Behincze
* 1532 Also Bw
* 1773 Dolne Behincze
* 1920 Behynce

V roku 1532 sa spomínajú tri obce, ktoré neskôr splynuli. Ich názvy:
*Horné Behynce, spomínané ako:
** 1532 Felsew Bw
** 1773 Horne Behincze

*Stredné Behynce, spomínané ako:
** 1532 Kewzep Bw
** 1786 Kösép-Behinz

K názvu obce sa J. Stanislav vyjadril: „…[Kniezsa] na mape naznačuje] ako názov maďarský, prevzatý Slovákmi v X. - XI. stor. *Behynce*, maď. *Bő* (*Bw*, 1390); sloven. tvar je tu zo stmaď. **Be*y. Spoluhláska *h* ukazuje, že Slováci tento názov prevzali pred zmenou *g* na *h*, t. j. pred koncom XII. stor.“

## Dejiny
Obec sa po prvý raz spomína v roku 1156. V roku 1390 patrila k topoľčanskému panstvu, neskôr rôznym iným uhorským rodom. Obyvateľstvo tvorili roľníci. V roku 1715 sa spomínajú vinohrady. V roku 1828 mala obec 56 domov a 399 obyvateľov. Po vzniku Česko-Slovenska obyvatelia prevažne pracovali na majetkoch Jozefa Szentiványiho (Sentiváni). V obci sa nachádzal mlyn. V roku 1976 boli Behynce pričlenené k obci Veľké Ripňany.

## Referencie

Kategória:Veľké Ripňany
Kategória:Miestne časti na Slovensku
Acid2

vpravo|náhľad|Optimálny výsledok Acid2 testu

**Acid2** je testovací prípad vyvinutý projektom Web Standards v spolupráci s Operou na identifikáciu kvality renderovania vo webových prehliadačoch a autorizačných nástrojoch. Je to aktualizované vydanie testu Acid z roku 1997.

## Vyhovujúce prehliadače
* Firefox 3.0 alpha
* Safari 10.4.3
* Prince
* Opera 9
* Konqueror 3.5
* iCab
* Shiira
* Google Chrome

## Externé odkazy
* Acid2 test

Kategória:Internetové štandardy
Janova Ves

**Janova Ves** je miestna časť obce Klátova Nová Ves,  východne od nej, v okrese Partizánske. 

Leží v Nitrianskej pahorkatine, na pravom brehu riečky Vyčoma pod výbežkom pohoria Tribeč, v nadmorskej výške  Na ľavom brehu Vyčomy stojí kaštieľ postavený v secesnom slohu z roku 1906, v kaštieli je od roku 1960 detská ozdravovňa. Pri kaštieli je dendrologicky bohatý park s viacerými vzácnymi cudzokrajnými drevinami. Najstaršia zmienka o obci je z 12. storočia, od roku 1976 je súčasťou susednej Klátovej Novej Vsi. Pri horárni Cibajka leží archeologická lokalita Šianec (dobre zachovalý systém valov a priekop), halštattské hradisko a pamätník padlým v SNP. V obci sú zachované prvky pôvodnej ľudovej architektúry (sýpky, otvorené ohniská). Pri miestnom kaštieli sa zachovali pozostatky sústavy bývalých rybníkov.

Kategória:Klátova Nová Ves
Kategória:Miestne časti na Slovensku
Sádok

**Sádok** (historické názvy *Cschischicz* a *Szádok*/*Sadock*) je miestna časť obce Klátova Nová Ves v okrese Partizánske, štyri kilometre juhozápadne od centra. Leží v Nitrianskej pahorkatine, pod výbežkom Tribeča, v nadmorskej výške 200 m n. m., neďaleko riečky Vyčoma.

Miestna časť je preslávená predovšetkým tu stojacim románskym Kostolom Panny Márie Kráľovnej anjelov zo začiatku 12. storočia, neskôr viackrát stavebne upravovaným s hodnotným románskym a renesančným interiérom. Pri kostolíku sa nachádza rádové kostrové pohrebisko s náhrobnými kameňmi z 12. - 14. storočia. Od roku 2002 sa realizuje komplexná obnova, roku 2009 sa uskutočnila celková exteriérová rekonštrukcia kostolíka.

Sádovský kostolík inšpiroval aj režiséra Martina Šulíka, ktorý tu v roku 1991 natáčal scény do svojho debutového filmu Neha.

## Externé odkazy
* Stránka obce
* Profil románskeho kostola v Sádku 

Kategória:Klátova Nová Ves
Kategória:Miestne časti na Slovensku
Chorvátsky ovčiak

**Chorvátsky ovčiak** je psie plemeno uznané v FCI v skupine č. 1 pod štandardom č. 277. 

## História

Hoci je chorvátsky ovčiak najstarším chorvátskym národným plemenom, za hranicami Chorvátska je to málo známe plemeno. Celé storočia pomáhal a pomáha chorvátskym pastierom pri práci so stádami kráv, oviec, kôz i  svíň.
Rovnako ako maďarské plemeno mudi nebol vyšľachtený plánovane, ale vznikol skôr náhodným krížením miestnych plemien.

## Vzhľad a povaha
Chorvátsky ovčiak sa so svojimi 50 cm v kohútiku a 15 kg radí medzi stredne veľké plemená. Jeho uši môžu byť vztýčené alebo poloklopené, uprednostňujú sa však vztýčené. Má polodlhú až dlhú mäkkú a vlnitú až kučeravú srsť čiernej farby. Povolené sú biele odznaky. Je príbuzný s maďarským mudim. 

Je to  bystrý, ostražitý, húževnatý, inteligentný a veľmi temperamentný pes. Chorvátsky ovčiak je verný pomocník a strážca. Ako väčšina ovčiarskych psov, aj chorvátsky ovčiak sa dobre znáša s ostatnými domácimi zvieratami. Keďže ide o pracovné plemeno mali by si ho zaobstarávať len ľudia, ktorí sú schopní aktívne sa mu venovať a poskytnúť mu pracovné vyžitie, pri ktorom sa budú môcť  plne rozvinúť a využiť vrodené vlohy tohoto veselého čierneho psíka.

Pri kynologických športoch je jeho výhodou vrodená dispozícia k malým oblúkom (pri agility či mobility), nekonečné zásoby energie a chuť pracovať. Chorvátsky ovčiak sa učí veľmi rýchlo a naučené nezabúda. Treba však spomenúť, že tak ako je pre tieto psy samozrejmý nos medzi očami, tak je pre nich samozrejmé aj vyjadriť radosť zo života štekaním.
náhľad|vľavo|Šteňa chorvátskeho ovčiaka
[náhľad|vľavo|Chorvátsky ovčiak je vhodné plemeno na kynologické športy (v tomto prípade [agility)]]

## Iné projekty

Kategória:Ovčiarske psy
Kategória:Plemená psov z Chorvátska
Glykosaminoglykán

**Glykosaminoglykán** je heteropolysacharid.

Medzibunková hmota spojiva sa skladá z vláknitých bielkovín, glykoproteínov a proteoglykanov.
V proteoglykanoch sú na proteín kovalentnou väzbou viazané molekuly heteropolysacharidov - glykosaminglykanov (označované ako kyslé mukopolysacharidy).
Molekuly glykosaminglykanov sa skladajú z disacharidových jednotiek, v ktorých je jeden zvyšok kyseliny urónovej glykosidovo viazaný na acetylovaný aminocukor, prevažne v polohe 3. Tieto disacharidové jednotky sú potom spojené 1-4 väzbou v lineárnu makromolekulu.
Hydroxylové skupiny sacharidových zvyškov môžu byť esterifikované kyselinou sírovou, teda sú to látky veľmi kyslé.

Kategória:Sacharidy
Špecializovaný trestný súd

[náhľad|Pobočka Špecializovaného trestného súdu v [Banská Bystrica|Banskej Bystrici na Skuteckého 10]]

**Špecializovaný trestný súd** patrí do sústavy súdov Slovenskej republiky. Koná a rozhoduje v trestnoprávnych veciach a v iných veciach, o ktorých to ustanovuje Trestný poriadok. Je prvostupňovým súdom a má postavenie krajského súdu. Pôsobnosť Špecializovaného trestného súdu je upravená v zákone č. 291/2009 o Špecializovanom trestnom súde a o zmene a doplnení niektorých zákonov. Sídli v Pezinku na adrese Suvorovova č. 5/A, pracovisko má aj v Banskej Bystrici na adrese Skuteckého 10.

Za predsedu je od 7. augusta 2020 vymenovaný Ján Hrubala. Súd po skončení funkčného obdobia Michala Trubana dočasne viedol podpredseda Roman Púchovský.

## Špeciálny súd
Od 1. septembra 2004 bol zákonom č. 458/2003 Z.z. o zriadení Špeciálneho súdu a Úradu špeciálnej prokuratúry a o zmene a doplnení niektorých zákonov, zriadený Špeciálny súd a Úrad špeciálnej prokuratúry. Účelom právnej úpravy bolo vytvoriť špecializované orgány na odhaľovanie, vyšetrovanie a trestné stíhanie korupcie, organizovaného zločinu a trestných činov ústavných činiteľov. Vytvoril sa Úrad špeciálnej prokuratúry ako osobitná súčasť Generálnej prokuratúry SR a Špeciálny súd, ktorý uskutočňoval v týchto veciach súdne konanie. Špeciálny súd mal miestnu pôsobnosť pre celé územie Slovenska. Cieľom bola lepšia špecializácia sudcov a zároveň ochrana a v prípade korupčných trestných činov prelomenie miestnych väzieb, ktoré mohli ovplyvniť odhaľovanie, vyšetrovanie a prípadne aj samotné súdne konanie v týchto prípadoch. Do právomoci Špeciálneho súdu patrili trestné činy organizovaného zločinu, korupcie a najzávažnejšie trestné činy finančnej a majetkovej kriminality.

## Špecializovaný trestný súd
Dňom 17. júla 2009 bol Špeciálny súd zrušený z dôvodu nálezu Ústavného súdu SR. V tento deň bol publikovaný nález protiústavnosti Špeciálneho súdu v zbierke zákonov. Zároveň v tento deň vznikol Špecializovaný trestný súd, ktorý prebral jeho nedoriešenú agendu, zamestnancov aj sudcov. Špecializovaný trestný súd bol zriadený zákonom č. 291/2009 Z. z. o Špecializovanom trestnom súde a o zmene a doplnení niektorých zákonov. Postavenie Špecializovaného trestného súdu je však iné ako bývalého Špeciálneho súdu SR.

13. októbra 2020 sa výkon prípravného konania presunul z Banskej Bystrice do Pezinka. Jednou z právomocí je aj rozhodnutie o väzbe obvineného. O nej bude rozhodovať 8 sudcov: Rastislav Stieranka, Pamela Záleská, Ján Buvala, Roman Púchovský, Peter Pulman, Igor Králik, Ján Hrubala a Ružena Sabová. V Banskej Bystrici rozhodovali štyria sudcovia.

## Referencie

## Externé odkazy
* Domovská stránka 


Kategória:Súdy na Slovensku
Urónová kyselina

**Urónové kyseliny** sú sacharidové kyseliny, ktoré vznikajú oxidáciou koncového primárneho hydroxylu sacharidov.**** Tieto kyseliny teda obsahujú karbonylovú i karboxylovú funkčnú skupinu. Zvyčajne sú odvodené od aldóz, ale môžu byť odvodené i od hexóz, ako napríklad kyselina frukturónová. Ak sa namiesto primárneho hydroxylu oxiduje aldehydová skupina, vznikajú aldónové kyseliny; ak sa oxidujú obe, vznikajú aldarové kyseliny.

Názvy urónových kyselín sa  odvodzujú od názvov sacharidov, z ktorých vznikli. Z glukózy tak napríklad vzniká kyselina glukurónová. Kyseliny odvodené od hexóz sa nazývajú hexurónové kyseliny a kyseliny odvodené od pentóz sú penturónové kyseliny. Urónové kyseliny sa (vo forme solí) nachádzajú napríklad v moči.

## Biochemický význam

Niektoré urónové kyseliny majú dôležité biochemické funkcie. Mnohé látky sa z tela vylučujú močom v podobe glukuronátov (solí kyseliny glukurónovej). Kyselina idurónová, odvodená od idózy, patrí medzi zložky štruktúrnych komplexov, napríklad proteoglykánov. Urónové kyseliny sú takisto súčasťou glykozaminoglykánov, ktoré tvoria dôležitú súčasť extracelulárneho priestoru, predovšetkým v spojivovom tkanive. Kyselina glukurónová je súčasťou napríklad kyseliny hyalurónovej a chondroitínsulfátu, kyselina idurónová potom napríklad dermatansulfátu.

## Referencie

## Pozri aj
* Kyselina glukurónová
* Kyselina glukónová (aldónová kyselina)

## Zdroj

Kategória:Sacharidové kyseliny
In vivo

**In vivo** alebo **zaživa** označuje v biológii procesy alebo pozorovanie správania sa systému v prostredí, v ktorom sa prirodzene nachádza. 

Pri pokusoch ide o **holistický** prístup, kedy sa predpokladá skúmanie živej hmoty, kedy sa bádateľ musí vysporiadať s faktom, že organizmus existuje iba v interakcii so svojim okolím a ako celok.

Opakom k in vivo je in vitro.

Kategória:Biologická terminológia
Kategória:Latinské výrazy
Kalendár Majstrovstiev sveta vo futbale 2006

*Toto je chronologický zoznam zápasov [[Majstrovstvá sveta vo futbale 2006|Majstrovstiev sveta vo futbale 2006]]*

Všetky časy sú lokálne (UTC+2)

## Referencie
* Kalendár majstrovstiev

Kalendár
In vitro

**In vitro** alebo **v skúmavke** označuje v biológii procesy alebo pozorovanie systému mimo prostredia, v ktorom sa prirodzene nachádza, najmä v roztokoch a na živných pôdach.

Pri pokusoch ide o redukcionistický prístup na sledovanie živých systémov.

Opakom k "in vitro" je "in vivo"

Kategória:Biologická terminológia
Kategória:Latinské výrazy
Oblasť (Rusko)

**Oblasť** je typ subjektu Ruskej federácie. Je to najbežnejšia správna jednotka v rámci federácie na etnicky ruskom území. Rovnako ako republiky majú vlastný parlament a právo vydávať vlastné zákony. Na čele oblasti stojí gubernátor volený obyvateľstvom.

## Zoznam oblastí Ruskej federácie
V súčasnosti existujú tieto oblasti - subjekty Ruskej federácie:

## Zaniknuté oblasti Ruskej federácie

Do 30. novembra 2005 existovala Permská oblasť, ktorá sa od 1. decembra 2005, na základe referenda konaného 7. marca 2003, zlúčila s Komijsko-permským autonómnym okruhom (Permskom) a vytvorila tak Permský kraj.

Od 1. júla 2007 sú Kamčatská oblasť a Koriacky autonómny okruh zlúčené a ich názov je Kamčatský kraj.

Od 1. marca 2008 sú Čitská oblasť a Agský buriatsky autonómny okruh zlúčené a ich názov je Zabajkalský kraj.
Fyzická vrstva (OSI)

**Fyzická vrstva** je prvou zo siedmich vrstiev modelu OSI v origináli *physical layer*. Poskytuje služby pre linkovú vrstvu.
Aktivuje a udržiava fyzické spoje (napr. komutovaný spoj). Fyzické spojenie môže byť dvojbodové (RS-232) alebo viacbodové (ethernet).

Fyzická vrstva je základná sieťová vrstva, poskytujúca skôr prostriedky pre prenos bitov ako pre prenos celých dát cez sieťové uzly. Bitový tok môže byť zoskupený do kódových slov alebo symbolov a prevedený na fyzický signál, ktorý je prenesený cez fyzické prenosové médium. Obsahuje rozloženie pinov, napäťové úrovne a špecifikuje vlastnosti káblov. Huby, opakovače, sieťové adaptéry a Hostiteľské adaptéry (Host Bus Adapters) používané v sieťových úložištiach (SAN) sú zariadenia pracujúce na tejto vrstve. Fyzická vrstva poskytne elektrické a mechanické vlastnosti prenosovému médiu.

Hlavné funkcie a služby fyzickej vrstvy možno zhrnúť do nasledovných bodov:
* vytvorenie a ukončenie spojenia s prenosovým médiom
* zdieľanie spojového prostredia a riadenie prevádzky
* prevod digitálnej reprezentácie dát z používateľského zariadenia na zodpovedajúce signály, ktoré sú prenášané cez komunikačný kanál

Kategória:OSI Protokoly
Token ring

**Token ring** je technológia pre lokálne počítačové siete (LAN) vyvinutá firmou IBM začiatkom 80. rokov minulého storočia štandardizovaná ako IEEE 802.5. Ide o veľmi efektívnu architektúru pre siete, ktoré sú zaťažované dátovým prenosom, od mnohých užívateľov. Je neefektívna pre málo zaťažovanú sieť.

Token ring patrí k deterministickým metódam prístupu k médiu. Znamená to, že každý sieťový uzol musí počkať až k nemu dorazí špecifický paket. V Token Ringu je to tzv. Token.

## Princíp fungovania
Zjednodušene možno povedať, že po sieti je prenášaný špecifický paket (token) a každý uzol musí počkať, až k nemu token dorazí. Ak k nemu token dorazí, môže začať posielať dáta. V prípade, že žiadne ďalšie dáta neposiela, do siete odošle prázdny token.

Má kruhovú štruktúru. Normované prenosové rýchlosti sú 4, 16, alebo 100 Mbps. Štruktúra Token ringu nemá nijak špeciálne limitovaný počet staníc. Na identifikáciu staníc sa používa MAC adresa. Prístup na médium je riadený pomocou obiehajúceho paketu zvaného Token. Táto značka oprávňuje k vysielaniu zo stanice k stanici. Predstavuje „voľný stav“ siete. 

Keď stanica obdrží voľný token a chce posielať dáta, zmení tento token na obsadený, uloží do neho údaje a pošle do cieľovej stanice.

Pakety sú prenášané od jednej stanice na nasledujúcu – stanica pôsobí aktívne ako opakovač (repeater). Stanice prijímajú všetky vyslané pakety a posielajú ich s malým oneskorením ďalej. Cieľová stanica prijatý paket uloží a ďalej odošle už voľný Token, resp. odpoveď.

V sieti sa tiež nachádzajú ďalšie uzly, monitorujúce bunky (jeden aktívny monitor), ktoré sledujú kvalitu prenosu, poruchy, príp. pridanie nových uzlov.
náhľad|Pridávanie uzlov do štruktúry Token ringNevýhodou tejto štruktúry je, že v prípade veľkej siete s nízkou aktivitou trvá komunikácia rovnako dlho ako pri plnej aktivite, pretože aj prázdny Token musí precestovať celú sieť.náhľad|Prsteň pozostávajúci z menších prsteňov
Ďalšou nevýhodou je, že poškodenie či znefunkčnenie jednej bunky v sieti absolútne preruší všetku komunikáciu. Tento problém sa rieši tak, že „prsteň“ pozostáva z menšieho počtu prsteňov. Takto sa porucha odrazí iba v danom prstenci, v ktorom k nej dôjde (prípadne v dcérskych prstencoch). Tie vyššie ostanú funkčné.

## Token
Token sa skladá z troch častí:
# start delimiter
# prístupová kontrola
# end delimiter

Token pozostáva z troch oktetov.

Pri komunikácii sa využíva Manchesterský kód.

## Referencie


## Zdroj

Kategória:Počítačové siete
Whitesnake

**Whitesnake** je anglická hardrocková skupina, ktorú v roku 1977 založil bývalý spevák skupiny Deep Purple, David Coverdale.

V tejto skupine účinkovalo mnoho známych hudobníkov ako boli Jon Lord, Ian Paice, Cozy Powell, Neil Murray, Bernie Marsden, Micky Moody, John Sykes, Adrian Vandenberg, Vivian Campbell, Tommy Aldridge a Steve Vai.

Počas svojej kariéry bola skupina hudobnou kritikou prirovnávaná k skupine Deep Purple a to nielen preto, že jej členmi boli okrem Coverdala aj Jon Lord a Ian Paice, ale aj vďaka ich hudobnému prejavu a štýlu.

## Zloženie
### Aktuálna zostava
* David Coverdale – spev (19761982, 19821991, 1994, 19971998, 2002súčasnosť)
* Doug Aldrich – sólo a sprievodná gitara (2002súčasnosť)
* Reb Beach – sólo a sprievodná gitara (2002súčasnosť)
* Michael Devin – basgitara, vokály (2010súčasnosť)
* Tommy Aldridge – bicie (19871991, 20022007, 2013 – súčasnosť)

### Bývalí členovia
#### Gitaristi
* Adrian Vandenberg – sólo gitara (19871991, 1994, 19971998)
* Steve Farris – gitara (1997)
* Warren DeMartini – gitara (1994)
* Steve Vai – sólo gitara (1989 – 1991)
* Vivian Campbell – gitara (1987 – 1988)
* John Sykes – sólo a sprievodná gitara, vokály (1983 – 1987)
* Mel Galley – gitara, vokály (1982 – 1984)
* Micky Moody – gitara (1978 – 1984)
* Bernie Marsden – gitara (1978 – 1982)

#### Basgitaristi
* Marco Mendoza – basgitara (20022005)
* Tony Franklin – basgitara (1997)
* Guy Pratt – basgitara (1997)
* Rudy Sarzo – basgitara (19871991, 1994)
* Colin Hodgkinson – basgitara (19821983)
* Neil Murray – basgitara (19781982, 19831987)
* Uriah Duffy – basgitara (20052010)

#### Bubeníci
* Brian Tichy – bicie (20102013)
* Chris Frazier – bicie (20072010)
* Denny Carmassi – bicie (1994, 1997), štúdiový bubeník (1987)
* Aynsley Dunbar – bicie (19851987)
* Cozy Powell – bicie (19821985)
* Ian Paice – bicie (19791982)
* Dave Dowle – bicie (19781979)

#### Klávesáci
* Timothy Drury – klávesy (20022010)
* Brett Tuggle – klávesy (1997)
* Paul Mirkovich – klávesy (1994)
* Derek Hilland – klávesy (1997)
* Don Airey – štúdiový klávesák (19851987, 19881989)
* Bill Cuomo – štúdiový klávesák (1987)
* Richard Bailey – koncertný klávesák (19841985)
* Jon Lord – klávesy (19781982, 19821984)
* Pete Solley – klávesy (1978)
* Brian Johnston – klávesy (1978)

## Diskografia
### Štúdiové albumy

"N/A" znamená, že album nebol vydaný v tejto krajine.

### Koncertné albumy

### Výberovky

### VHS / DVD

## Externé odkazy
* Whitesnake – oficiálna stránka
* RIAA – oficiálna stránka
* BPI – oficiálna stránka
* CRIA – oficiálna stránka

## Iné projekty

## Poznámky
:* Recording Industry Association of America (RIAA)
:** British Phonographic Industry (BPI)
:*** Canadian Recording Industry Association (CRIA)


Kategória:Britské hudobné skupiny
Kategória:Hardrockové hudobné skupiny
Pyreneje

**Pyreneje** sú horské pásmo v juhozápadnej Európe, ktoré vytvára prírodné hranice medzi Francúzskom a Španielskom. Oddeľujú Pyrenejský polostrov od Francúzska a tiahnu sa od Biskajského zálivu v Atlantickom oceáne v dĺžke  po Cap de Creus v Stredozemnom mori.

Samotný hrebeň vo väčšine svojho priebehu kopíruje francúzsko-španielske hranice, medzi ktorými sa nachádza európsky miništát Andorra. Hlavnou výnimkou z tohto pravidla je Val d'Aran, ktoré patrí k Španielsku, no leží na severnej strane horského pásma. Z ďalších stojí za zmienku Cerdanya a jej španielska exkláva – mesto Llívia.

## Najvyššie vrchy

* Pico de Aneto ()
* Posets ()
* Mont Perdu ()
* Pic Maudit ()
* Pic du Cylindre ()
* Pic de la Maladeta ()
* Vignemale (Pique longue) ()
* ...
* Coma Pedrosa () najvyšší vrch v Andorre

## Flóra

Flóra Pyrenejí zahŕňa približne 4 500 druhov, vrátane asi 160 endemických druhov. Orientácia väčšiny európskych pohorí zo západu na východ viedla k vymiznutiu veľkého počtu druhov prítomných počas terciéra a skorého kvartéru (doba kenozoika) počas štvrtohorneho zaľadnenia.
Migráciu do miernejších oblastí alebo útočisk spomalili horské pásma, ktoré niektoré taxóny nedokázali prekročiť. Okrem západo-východnej orientácie sa Pyreneje vyznačujú tým, že sú masívnym reťazcom, kde sú priesmyky dosť vysoké, čo zvýrazňuje efekt ekologickej bariéry.

## Galéria

Súbor:Gentau Pic du Midi Ossau.jpg|Pic du Midi d'Ossau vo francúzskych Pyrenejách.



Kategória:Pohoria v Španielsku
Kategória:Pohoria vo Francúzsku
Kategória:Geografia Andorry